предвид.
 (120)
 В тази връзка следва да се припомни, че Комисията не е длъжна да изисква от производителите износители да допълнят исканията си за ТДПИ/ИТ. Както е посочено в предходното съображение, Комисията може да извърши своята оценка въз основа на представената от производителя износител информация. Във всеки случай засегнатите производители износители не оспориха извършената от Комисията оценка на исканията им за ТДПИ/ИТ и не посочиха на кои документи или лица вече не може да се разчита. Следователно твърдението е толкова абстрактно, че Комисията не може да вземе под внимание тези затруднения при оценяването на исканията за ТДПИ/ИТ. Тъй като този довод се основава на твърдения и не е подкрепен от точни указания кои документи и лица вече не са на разположение или доколко значими са те за оценката на искането за ТДПИ/ИТ, той се отхвърля.
 (121)
 По отношение на член 18, параграф 1 от основния регламент в настоящия случай Комисията прие информацията, предоставена от засегнатите производители износители, като не я отхвърли, а основа оценката си на тази информация. Поради това Комисията не приложи член 18. Следователно не е било необходимо да се прилага процедурата съгласно член 18, параграф 4 от основния регламент. Процедурата по член 18, параграф 4 се прилага в случаите, когато Комисията възнамерява да отхвърли определена информация, предоставена от заинтересованата страна, и вместо това да използва наличните факти.
 Явни грешки в оценката на исканията за ТДПИ/ИТ
 i) Оценка за предоставяне на ТДПИ
 (122)
 Що се отнася до критерий 1, FESI оспори оценката на Комисията по отношение на исканията за ТДПИ на засегнатите китайски и виетнамски доставчици. FESI поиска Комисията да ѝ предостави по-подробно информацията, въз основа на която е направено заключението, че тримата китайски и виетнамски доставчици не са вземали решения във връзка със стопанската си дейност в отговор на сигнали от пазара и без значителна намеса на държавата. В това отношение FESI припомни, че в съответствие с критерий 1, установен в член 2, параграф 7, буква в) от основния регламент, държавната намеса следва да надхвърля обикновено въздействие.
 (123)
 По отношение на критерий 2 представителите на FESI отбелязаха, че не са в състояние да разберат главните основания за отхвърлянето на ТДПИ, тъй като оценката на Комисията е неясна.
 (124)
 По отношение на критерий 3, като се позовава на решение на Съда по дело T-586/14 Xinyi OV/Комисия, FESI твърди, че данъчното стимулиране или преференциалните данъчни режими не са показател за нарушаването на пазарните принципи или за поведение като непазарна икономика.
 (125)
 Въз основа на това страните заявиха, че Комисията е допуснала явна грешка при прилагането на член 2, параграф 7, буква в) от основния регламент и също така не е предоставила достатъчно мотиви за отхвърлянето на исканията за ТДПИ на производителите износители.
 (126)
 Що се отнася до искането за повече подробности за информацията, включена в исканията за ТДПИ/ИТ на тримата китайски и виетнамски доставчици, въз основа на която Комисията ги е отхвърлила по критерий 1, се отбелязва, че тази информация е била предоставена на Комисията под формата на поверителни данни, съдържащи търговски тайни. Следователно не е било възможно тази